stanford-oval/wikipedia huggingface dataset:
Albanian sisällissota

Albanian sisällissota, joka tunnetaan myös nimellä Albanian kapina, oli Albanian pyramidikriisi. Se oli Ponzi-huijauksen aiheuttama epäjärjestyksen aika Albaniassa vuonna 1997.
Tammikuussa 1997 ne Albanian kansalaiset, jotka olivat menettäneet yhteensä 1,2 miljardia dollaria pyramiidihuijauksessa, alkoivat protestoida kaduilla. Helmikuussa tuhannet siviilit aloittivat päivittäiset mielenosoitukset. Mielenosoittajat vaativat hallitusta korvaamaan heidän menettämänsä rahat. 2. marraskuuta presidentti Aleksandër Meksi julisti hätätilan. 11. marraskuuta Albanian sosialistisen puolueen johtajasta Baskhim Finosta tuli Albanian pääministeri. Vallan vaihtuminen ei kuitenkaan lopettanut levottomuuksia ja mielenosoitukset levisivät Pohjois-Albaniaan. Vaikka hallitus ja armeija tukahduttivat kapinointia pohjoisessa, ne eivät kyenneet ylläpitämään järjestystä. Etelä-Albaniassa kapinalliset ja rikollisryhmät ottivat vallan.
Albanian kaikissa suurissa väestökeskuksissa oli 13. marraskuuta mielenosoituksia. Ulkomaat alkoivat evakuoida kansalaisiaan Albaniasta. Evakuointioperaatioita olivat muun muassa operaatio Libelle, operaatio Silver Wake ja operaatio Kosmas. 28. marraskuuta Yhdistyneiden kansakuntien turvallisuusneuvosto lähetti 7 000 rauhanturvaajaa palauttamaan järjestyksen Albaniaan. 15. huhtikuuta aloitettiin Operaatio Alba, joka auttoi palauttamaan järjestyksen maahan. Monet levottomuuksien aikana ryöstetyt aseet päätyivät Kosovon vapautusarmeijan käsiin ja niistä käytettiin Kosovon sodassa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Albanian Civil War
A. M. Cassandre

| A>  M. Cassandre |
| --- | --- |
 A. M. Cassandre vuonna 1967.
Henkilötiedot
Koko nimi:  Adolphe Jean-Marie Mouron
Syntynyt: 24. tammikuuta 1901 Harkova
Kuollut: 17. kesäkuuta 1968 (67 vuotta) Pariisi
Kansalaisuus:  Ranska
Ammatti:  graafikko, kirjainmuotoilija, taidemaalari, lavastaja ja opettaja
Taiteilija
Salanimi:  Cassandre, Adolphe Mouron, Mouron, Adolphe Édouard ja Cassandre, Adolphe Edouard Jean-Marie Mouron
Aiheesta muualla
Kotisivut
A. M. Cassandre, oikealta nimeltään Adolphe Jean-Marie Mouron, (24. tammikuuta 1901 Harkova – 17. kesäkuuta 1968 Pariisi) oli ranskalainen graafikko, kirjainmuotoilija, taidemaalari, lavastaja ja opettaja.
Cassandre opiskeli Ecole des Beaux-Artsissa ja Académie Julianissa sekä taidemaalari Lucien Simonin oppilaana. 1920-luvun alussa hän hankki työhuoneen Montparnassella ja alkoi suunnitella julisteita. Hän alkoi myös signeerata työnsä salanimellä "Cassandre". Cassandre toimi 1930-luvulla julisteiden suunnittelun ohella lavastajana ja opetti sekä Ecole Nationale des Arts Décoratifsissa että Ecole d’Arts Graphiquesissa. Hän solmi vuonna 1936 sopimuksen Harper’s Bazaar -lehden kanssa kansikuvien teosta. Hän toimi sen jälkeen teatterin ja baletin piirissä ja oli perustamassa Alliance Graphique Internationalia vuonna 1948. Vuonna 1962 Cassandre palkittiin kunnialegioonan mitalilla. Cassandre suunnitteli Yves Saint-Laurent’in logon vuonna 1963.
Cassandre on suunnitellut seuraavat kirjaintyypit:
Bifur (1929)
Acier (1930),
Acier Noir (1936)
Peignot (1937)
Touraine (yhdessä Charles Peignotin kanssa, 1947)
Cassandre (1968)
Cassandre oli yksi retussiruiskun pioneereista, ja kehitti monia retussiruiskutekniikoita. Hän käytti tätä tekniikkaa runsaasti mainosjulisteissaan.
Aarne Paananen

Aarne Paananen (18. syyskuuta 1910 Viipuri – 16. tammikuuta 2000) oli Suomen Sosialidemokraattisen Puolueen (SDP) toimitsija, joka toimi puolueen taloudenhoitajana vuosina 1949–1967. Hän hoiti muun muassa puolueelle ulkomailta hankittua salaista rahoitusta.
Paananen kävi Viipurin kauppa-apulaiskoulun ja suoritti opintoja Yhteiskunnallisessa korkeakoulussa. Hän työskenteli apulaisena Suomen Pankin Viipurin-konttorissa ennen siirtymistään SDP:n työntekijäksi. Vuodesta 1949 Paananen oli puolueen taloudenhoitaja. Hän järjesteli sosiaalidemokraateille niin sanottujen hyväntekeväisyyskauppojen kautta hankittua ulkomaista rahoitusta ja oli tähän tarkoitukseen perustetun maahantuontiyritys Sutovi Oy:n pääosakas ja toimitusjohtaja. Hän kuului myös siihen pieneen sisäpiiriin, joka tiesi SDP:lle Yhdysvalloista CIA:lta saadusta salaisesta rahoituksesta. Paananen oli syytettynä hyväntekeväisyyskauppoihin liittyneitä väärinkäytöksiä koskeneessa oikeudenkäynnissä, mutta sai vapauttavan tuomion Helsingin raastuvanoikeudessa 1956 ja hovioikeudessa 1959.
Vuosina 1967–1976 Paananen toimi Yleisradion talousjohtajana. Hän kuului myös Helsingin Työväen Säästöpankin hallitukseen.
Aarne Paanasen puoliso oli Maire Sisko Kokkonen, joka otti eron ensimmäisestä miehestään, säveltäjä Joonas Kokkosesta.
Adolphe-Basile Routhier

Adolphe-Basile Routhier
Adolphe-Basile Routhier (8. toukokuuta 1839 – 27. kesäkuuta 1920) oli kanadalainen tuomari, kirjailija ja lyyrikko. Hänen ansioihinsa kuuluu muun muassa alkuperäisten ranskankielisten sanoitusten kirjoittaminen Kanadan nykyiseen kansallislauluun O Canada.
Routhier´n suku on peräisin Ranskasta Saintongen alueelta. Hän opiskeli Petit Séminaire de Sainte-Thérèsessa 1850–1858. Äiti kaavaili hänelle pappisuraa, mutta hän opiskeli kuitenkin juristiksi Quebecin Université Lavalissa. Tuomarinuransa ohella Routhier kirjoitti ahkerasti. Sekä Le centurion että Paulina olivat aikansa suursuosikkeja, ja Le centurion käännettiin monelle kielelle.
Teokset

Le centurion; roman des temps messianiques (Paris, 1909)
Paulina; roman des temps apostoliques, Québec, 1918 (käännetty usealle kielelle)
Aiheesta muualla

Kuvia tai muita tiedostoja aiheesta Adolphe-Basile Routhier Wikimedia Commonsissa
Ahvenaistenjärvi

| Ahvenaistenjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°01′00″N, 24°59′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pätilänjoen valuma-alue (35.86)
Laskujoki:  ei laskuojaa 
Järvinumero:  35.862.1.006
Mittaustietoja
Pinnankorkeus:  155,1 m 
Rantaviiva:  0,898 km  
Pinta-ala:  2,321 ha  
 fiAhvenaistenjärvi 
Ahvenaistenjärvi  on Kanta-Hämeessä Hämeenlinnassa Poikmetsän kylän lähellä sijaitseva järvi.
Maantietoa

Järvi sijaitsee metsämaastossa Poikmetsän Pakkaselassa olevan Punkastenmäen pohjoispuolella. Sen pinta-ala on 2,3 hehtaaria ja se on 350 metriä pitkä ja 100 metriä leveä. Sen rantaviivan pituus on 900 metriä ja sen rannat ovat leveää avosuota. Järvi on autio eikä sinne johda tietä.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Pätilänjoen valuma-alueeseen. Se jaetaan vielä Karinjoen valuma-alueeseen, johon järvi kuuluu. Järven vedenpinnan korkeus on 155,1 metriä mpy. Järveä ympäröivä metsäalue on ojittamatonta metsää eikä järveenkään ole johdettu yhtään ojaa. Sille ei ole myöskään karttaan merkitty laskuojaa.
A. Le Coq

| A>  Le Coq |
| --- | --- |

Perustettu:  1826
Kotipaikka:  Tartto
Toimiala:  panimo
Tuotteet:  oluet, virvoitusjuomat
Emoyhtiö:  Olvi Oyj
Infobox OKVirheellinen NIMI-arvo: 
AS A. Le Coq on virolainen panimoalan yritys, joka kuuluu suomalaiseen Olvi Oyj -konserniin. A. Le Coq on Viron suurin juomien myyjä.
A. Le Coqin historia on yhtiön mukaan alkanut preussilaisen Albert Le Coqin vuonna 1807 Lontooseen perustamasta olutpanimosta. Tunnustetun oluthistorioitsijan Martyn Cornellin mukaan Le Coqin esivanhemmat olivat itse asiassa Ranskan hugenotteja, jotka olivat 1700-luvulla muuttaneet Lorrainesta Preussiin. Berliinissä syntynyt Albert Le Coq oli Cornellin mukaan vuonna 1807 vain seitsenvuotias ja muutti Lontooseen vasta 1830-luvulla. Vuonna 1826 Justus Reinhold Schramm perusti olutpanimon Tarttoon. A. Le Coq & Co kiinnostui yhtiön toiminnasta ja osti sen vuonna 1913.
A. Le Coqin panimo Tartossa.
AS A. Le Coq valmistaa oluiden lisäksi long drinkejä, energiajuomia, siidereitä, virvoitusjuomia, urheilujuomia, mehuja ja kivennäisvesiä. Yhtiön tunnetuimpia tuotteita ovat A. Le Coq -oluet.
Yhtiö omistaa 20% kivennäisvesivalmistaja Verska Mineraalvee OÜ:sta.
Aarne Nyman

Aarne Nyman (13. syyskuuta 1928 Porvoo – elokuu 2011 Pori) oli suomalainen raviohjastaja ja ravivalmentaja.
Nyman oli Suomen menestyksekkäimpiä ravivalmentajia 1960–1970-luvuilla ja ammattimaisen ravivalmentamisen suunnannäyttäjiä Suomessa. Oman valmennustallin hevosten menestyksekäs ohjastaminen toi Nymanille suosiota myös lainaohjastajana. Hänet tunnetaan myös ensimmäisenä Ruotsin pääradalla Solvallassa voittaneena suomalaisohjastajana. Kyseessä oli samalla kertaa myös suomalaisen lämminverihevosen ensimmäinen voitto Solvallassa, eli Aarne Nyman ja Minipinko tekivät tuolloin tuplahistoriaa.
Nyman oli ensimmäisiä suomalaisia raviurheilijoita, jotka kilpailivat aktiivisesti ulkomailla. Hän osallistui Mauri Tuurnan kanssa ohjastajien EM- ja MM-kilpailuihin. EM-kiertueelle Nyman osallistui kolmesti parhaan sijoituksen ollessa viides ja MM-kiertueelle hän osallistui kerran. Nyman voitti Charlie Mills Trot -ajajakilpailun 1976 Ruotsissa ja Teivossa ajetussa Johannes Frömming Rennenissä hän oli toinen.
Nyman piti pitkään omaa valmennustallia Porin raviradalla. Hän työskenteli aikaisemmin valmentajana myös Ylöjärvellä, Vammalassa, Helsingissä, Lappeenrannassa ja etenkin Tampereella, jossa hän ennen ammattivalmentajaksi ryhtymistä toimi pitkään Mauri Tuurnan hallinnoiman Kaarilan Ravitallin yksityisvalmentajana. Nyman toimi Teivon ratavalmentajana vuodesta 1978 lähtien. Hän päätti valmentajauransa 1986 ja aloitti Teivon raviradan ulkoalueiden ja kiinteistöjen hoitajana.
Suomen Hippoksen vuonna 1977 alkaneen tilastoinnin mukaan Nyman ohjasti yli 4 200 lähtöä ja saavutti niissä 1 501 voittoa. Aarne Nyman oli ensimmäinen suomalainen raviohjastaja, joka virallisten tietojen mukaan saavutti tuhat voittoa. Tuhannen voittonsa hän ohjasti 28. marraskuuta 1976 Minsvigillä. Aiemmin tuhat voittoa oli saavuttanut Tuomo Mäkelä, mutta Mäkelän voittojen määrää perustuu arvioon. Nymanin voittomäärä pohjautuu osittain hänen omaan kirjanpitoonsa, sillä ennen vuotta 1972 ohjastajien voitoista ei pidetty kirjaa.
Aarne Nymanin poikia ovat raviohjastajat Hannu Nyman ja Timo Nyman.
Aku Antila

| Aku Antila> Henkilötiedot |
| --- | --- |
Syntynyt: 16. toukokuuta 1889 Lempäälä
Kuollut: 26. joulukuuta 1959 (70 vuotta) Hattula
Ammatti:  näyttelijä
Aku Antila (16. toukokuuta 1889 Lempäälä – 26. joulukuuta 1959 Hattula) oli suomalainen näyttelijä.
Ura

Aku Antilan vanhemmat olivat maanviljelijä Aukusti Antila ja Vilhelmiina Vihtinen. Hän harjoitti lausuntaa Kaarola Avellanin johdolla ja opiskeli teatteritaiteita Suomalaisen Maaseututeatterin oppilaskoulussa 1909–1910. Antila työskenteli alkuun Iivari Paateron johtaman kiertueen näyttelijänä ja myöhemmin muun muassa Erkki Karun ja Elli Tompurin kiertueissa. Tuonnempana Antila työskenteli oman kiertueensa, Maaseutu-Näyttämön, johtajana.
Uransa alussa Antila näytteli koomisia rooleja ja niin sanottuja rakastajarooleja; sittemmin hän teki useita sankarirooleja. Antila näytteli nimiroolit muun muassa näytelmissä Hallin Janne, Matti Haapoja ja Erik XIV.
Aimi Kunitake

| Henkilötiedot |
| --- | --- | --- |
Koko nimi: Aimi Kunitake
Syntymäaika: 10. tammikuuta 1997 (ikä 27)
Syntymäpaikka: Kumamoto, Japani
Kansalaisuus:  Japani
Pelipaikka: Puolustaja
Pituus: 161 cm
Seurat
| Vuodet | Seura | O (M) |
| 2017– | Nojima Stella Kanagawa Sagamihara | 36 (1) |
Maajoukkue
| 2018– | Japani | 3 (0) |
 Seurajoukkueuran tilastot kattavat vain kansalliset sarjat.
Aimi Kunitake (jap. 國武 愛美, Kunitake Aimi; s. 10. tammikuuta 1997 Kumamoto) on japanilainen jalkapalloilija.
Jalkapallomaajoukkue

Kunitake debytoi Japanin maajoukkueessa heinäkuussa 2018. Hän on pelannut kolme maaottelua.
Aiheesta muualla

Japanin jalkapalloliitto
Soccerway
Alfonso II

Alfonso II voi tarkoittaa seuraavia hallitsijoita:
Alfonso II, Asturian kuningas 791–842
Alfonso II, Aragonian kuningas 1164–1196
Alfonso II, Provencen kreivi 1185–1209
Alfonso II, Portugalin kuningas 1211–1223
Alfonso (II), Toulousen kreivi 1249–1271
Alfonso II, Napolin kuningas 1494–1495
Alfonso II d’Este, Ferraran herttua 1559–1597
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alfonso II”, voi hakea sivunnimihaulla, laajalla sivunnimihaulla tai tekstihaulla.
Johanna Iivanainen

| Johanna Iivanainen |
| --- | --- |
 Johanna Iivanainen Flow-festivaaleilla 2007.
Henkilötiedot
Syntynyt: 22. marraskuuta 1976 (ikä 47) Oulu
Ammatti:  laulaja
Puoliso:  Mikko Iivanainen
Muusikko
Laulukielet:  suomi
Aktiivisena:  1996–
Tyylilajit:  jazz
Yhtyeet:   Free Control  Antti Sarpila Swing Band  Petri Puolitaival Quartet  JimJamMurMur  Loco Motife  1N  Korpi Ensemble 
Levy-yhtiöt:   Silence  Texicalli  Backstage Alliance  Universal Music 
Aiheesta muualla
Kotisivut
  [ Muokkaa Wikidatassa ] [ ohje ]  
Johanna Iivanainen (o.s. Niemelä, 22. marraskuuta 1976 Oulu) on suomalainen laulaja. Hän on julkaissut neljä soolo­albumia ja tehnyt yhteis­työtä eri­laisten kokoon­panojen kanssa.
Vuonna 2011 Iivanainen osallistui Suomen euro­viisu­karsintaan Edu Kettusen sanoittamalla kappaleella "Luojani mun".
Henkilöhistoria

Iivanainen aloitti pianonsoiton viisi­vuotiaana Oulun Konservatoriossa. Hän alkoi esittää jazzia lukio­ikäisenä Oulussa.
Iivanainen opiskeli ensin Oulun yliopistossa musiikkikasvatusta, mutta muutti vuonna 1996 Helsinkiin, missä hän opiskeli laulua Helsingin Pop & Jazz Konservatoriossa. Hän tapasi siellä myös miehensä, kitaristi Mikko Iivanaisen. He asuvat Mäntsälässä.
Myöhemmin hän on opiskellut opettaja­linjalla Helsingin ammattikorkeakoulu Stadiassa ja opettanut Pop & Jazz Konservatoriossa.
Yhtyeet

Oulussa asuessaan Iivanainen lauloi Khamos-yhtyeessä, joka julkaisi EP:n vuonna 1996 ja oli Suomen Jazz­liiton kiertueella syksyllä 1997. Helsinkiin muutettuaan hänen ensimmäinen yhtyeensä oli Unit 6, joka julkaisi myös oma­kustanne­albumin No. I. Myöhemmin Iivanainen liittyi Otto Donnerin Free for All -kokoon­panoon ja Mikko Iivanaisen Free Control -yhtyeeseen ja on esiintynyt myös molempien yhtyeiden albumeilla.
Vuonna 2002 Iivanainen oli Antti Sarpila Swing Bandin solistina ja esiintyi muun muassa yhtyeen 20-vuotis­albumilla ja joulu­kiertueella. Lisäksi hän on laulanut yhtyeissä Petri Puolitaival Quartet, JimJamMurMur, Loco Motife, 1N ja Korpi Ensemble, sekä vieraillut Perko-Pyysalo Poppoon ja UMO Jazz Orchestran solistina.
Vuonna 2003 Iivanainen julkaisi sakso­fonisti Eero Koivistoisen kanssa albumin Suomalainen, jolla hän lauloi suomalaisten iskelmien lisäksi Koivistoisen sävellyksiä.
Vuonna 2004 ilmestyi Iivanaisen ensimmäinen soolo­levy Johanna Iivanainen, jonka kappaleet hän oli itse säveltänyt ja sovittanut. Levyllä soitti Free Control.
Vuonna 2007 julkaistiin Iivanaisen ja Koivistoisen yhtyeen toinen yhteinen albumi Lennosta kii! Myös tällä albumilla yhdisteltiin suomalaista populaari­musiikkia Koivistoisen jazz­sovituksiin ja -sävellyksiin. Samana vuonna Universal Music julkaisi Iivanaisen ja Pepe Willbergin albumin Kaksi ihoa.
Palkinnot

Vuonna 2002 Iivanainen palkittiin Louis Armstrong -palkinnolla, ja vuonna 2003 Sony Electronics Finland ja Suomen Jazz­liitto myönsivät hänelle historian ensimmäisen Sony jazz -palkinnon. Hän on ollut Jazz-Emma-ehdokkaana albumeilla Suomalainen vuonna 2003 ja Johanna Iivanainen vuonna 2004.
Iivanainen voitti Jazz-Emman Iro Haarlan ja Uffe Korkforsin Loco Motife -yhtyeessä vuonna 2005.
Vuonna 2006 Iivanainen valittiin Jazzrytmit-lehden kriitikko­äänestyksessä vuoden parhaaksi nais­laulajaksi. Iivanaiselle myönnettiin valtion kolmi­vuotinen taiteilija-apuraha 2021.
Diskografia

| --- | --- |
 Sooloura Johanna Iivanainen (Silence,  2004)  Loisto (2008) (kokoelma)  Kadotaan uneen (Texicalli,  2011)  Mustarastas laulaa (Texicalli,  2013) Johanna Iivanainen & 1N Retki (Texicalli,  2003)  Tällä tavalla (Texicalli,  2006)  Outoja maita (Texicalli,  2008)  Valmis (Texicalli,  2010)  1998–2012 (2012) (kokoelma) Johanna Iivanainen ja Pepe Willberg Kaksi Ihoa (Universal Music,  2007) :  Johanna Iivanainen ja Eero Koivistoisen yhtye Suomalainen (Silence,  2003)  Lennosta kii! (Backstage Alliance,  2007)  Kaupungin valot (Backstage Alliance,  2009) Soi Ensemble Pehmeä (2002)  Koiperhonen (2006) Lyra All Stars Satakieli (Lyra / Neomusic,  2007)  Uppo-Nalle (Lyra / Neomusic,  2007)  Kalevala (Lyra / Neomusic,  2009) Jukka Perko & Johanna Iivanainen Martan ja Rudolfin joulu (Blue Note,  2013)
Aiheesta muualla

Kuvia tai muita tiedostoja aiheesta Johanna Iivanainen Wikimedia Commonsissa
Kotisivut (Arkistoitu – Internet Archive)
Adolph von Menzel

Adolph von Menzel
Adolph Friedrich Erdmann von Menzel (8. joulukuuta 1815 Breslau, Preussi – 9. helmikuuta 1905 Berliini, Saksan keisarikunta) oli saksalainen taidemaalari, piirtäjä ja kuvittaja. Hänet tunnetaan parhaiten Preussin historiaan ja varsinkin Fredrik Suureen liittyvistä isänmaallisista historiamaalauksistaan, mutta hän kuvasi myös oman aikansa tavallista elämää tavalla, joka läheni myöhempää ranskalaista impressionismia.
Menzel tunnettiin elinaikanaan parhaiten historiamaalauksistaan, jotka täyttivät myös propagandistisen tehtävän Preussin valtakunnan laajetessa voimakkaasti 1800-luvun aikana. 1900-luvulla Menzeliä alettiin arvostaa ensisijaisesti hänen genremaalaustensa omaperäisten sommitelmien ja taitavan valon käytön ansiosta.
Aiheesta muualla

Kuvia tai muita tiedostoja aiheesta Adolph von Menzel Wikimedia Commonsissa
Eräs Menzelin tunnetuimmista maalauksista, Fredrik Suuren musiikkiharrastuksia esittävä Huilukonsertto Sanssoucissa (1852).
Rautavalssitehdas (1875).
Olohuone ja taiteilijan sisar (1847).
Albertína Friðbjörg Elíasdóttir

| Albertína Friðbjörg Elíasdóttir |
| --- | --- |

Kansanedustaja
 2017–2021  
Ryhmä/puolue:  Sosiaalidemokraattinen liitto
Vaalipiiri:  Norðausturkjördæmi
Henkilötiedot
Syntynyt: 17. helmikuuta 1980 (ikä 44) Ísafjörður
Kansalaisuus:  Islanti
Tiedot
Puolue:  Sosiaalidemokraattinen liitto
Albertína Friðbjörg Elíasdóttir (s. 17. helmikuuta 1980) on islantilainen sosiaalidemokraattisen liiton poliitikko, joka istui kansanedustajana Alþingissä vuosina 2017–2021.
Albertína syntyi Ísafjörðurissä. Hän opiskeli sosiologiaa Islannin yliopistossa ja valmistui kandidaatiksi vuonna 2005, minkä jälkeen hän opiskeli maantiedettä ja valmistui maisteriksi vuonna 2012. Vuosina 2010–2014 hän istui Ísafjörðurin kunnanvaltuustossa ja kunnanhallituksessa; vuosina 2011 ja 2013 hän toimi valtuuston puheenjohtajana. Vuoden 2017 parlamenttivaaleissa hänet valittiin Alþingiin.
Albanian parlamenttivaalit 2017

Albanian parlamenttivaalit 2017 toimitettiin Albaniassa 25. kesäkuuta 2017. Vaaleissa annettiin noin 1,6 miljoonaa ääntä, joista noin 1,58 miljoonaa hyväksyttiin. Äänestysprosentti oli 46 %. Vaaleissa valittiin 140 edustajaa Albanian parlamenttiin, ja paikoista valtaosan sai Albanian sosialistinen puolue. Yhteensä parlamenttiin pääsi viisi puoluetta.
Tulokset

Paikat jakautuivat puolueille seuraavasti:
Albanian sosialistinen puolue: 74 paikkaa
Albanian demokraattinen puolue: 43 paikkaa
Sosialistinen liike yhtenäisyyden puolesta: 19 paikkaa
Oikeuden ja yhtenäisyyden puolue: 3 paikkaa
Sosiaalidemokraattinen puolue: 1 paikka.
Alessandro Battilocchio

Alessandro Battilocchio
Alessandro Battilocchio (s. 3. toukokuuta 1977) on italialainen Uuden sosialistipuolueen poliitikko, joka toimi vuosina 2004–2009 Euroopan parlamentin jäsenenä Euroopan parlamentin sosialidemokraattisessa ryhmässä.
Battilocchio suoritti lakitieteen loppututkinnon Roomassa vuonna 2003. Hänet valittiin Tolfan pormestariksi alun perin vuonna 2001, sitten toiselle kaudelle toukokuussa 2006.
Alessandro Bertolini

| Alessandro Bertolini |
| --- | --- |

Henkilötiedot
Syntynyt: 27. heinäkuuta 1971 (ikä 53)
Kansalaisuus:   Italia
Pyöräilijä
Lempinimi:  Alex
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1994–1995 1996 1997 1998 1999 2000–2004 2005 2006 2007–2009 2010–2012:  Carrera Jeans-Tassoni Brescialat MG Maglificio-Technogym Cofidis Mobilvetta Design-Northwave Alessio Domina Vacanze Selle Italia - Serramenti Diquigiovanni Diquigiovanni - Androni Androni Giocattoli
Suurimmat voitot
 Pariisi–Bryssel 1997 Italian ympäriajo, etappi UCI Europe Tour 2006–2007 
 Tiedot päivitetty: 8. tammikuuta 2014 
Alessandro Bertolini (s. 27. heinäkuuta 1971 Rovereto) on italialainen uransa päättänyt maantiepyöräilijä, joka kilpaili ammattilaisena vuosina 1994–2012.
Bertolini voitti Pariisi–Bryssel-klassikon vuonna 1997 sekä UCI Europe Tour -sarjan kokonaiskilpailun kaudella 2006–2007. Vuoden 2008 Italian ympäriajossa hän voitti Cesenaan päättyneen 11. etapin oltuaan loppukirissä paras kolmen miehen kärkiryhmästä.
Alessandro Butti

Alessandro Butti (1893 – 1959 Torino) oli italialainen kirjainmuotoilija ja Nebiolo-yhtiön graafikko. Hän opetti lisäksi Scuola Vigliani-Paraviassa. Butti suunnitteli useita kirjasintyyppejä, joista monet yhdessä Aldo Novaresen kanssa. Näistä tunnetuimmat ovat Athenaeum, Normandia, Augustea ja Microgramma.
36 000 päivää Oulussa

| 36 000 päivää Oulussa |
| --- | --- |
Ohjaaja:  Eeli Aalto
Käsikirjoittaja:  Eeli Aalto
Kuvaaja:  Jorma Karhunen
Pääosat:  Eeli Aalto (kertoja)
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  31. lokakuuta 1969
Kesto:  noin 29 minuuttia
Alkuperäiskieli:  suomi
Aiheesta muualla
IMDb 
Infobox OKVirheellinen NIMI-arvo: 
36 000 päivää Oulussa on suomalainen Yleisradion tuottama vuonna 1969 valmistunut televisiodokumenttielokuva. Dokumentin on käsikirjoittanut ja ohjannut Eeli Aalto.
Sisältö

Elokuvassa vertaillaan Ouluun liittyviä vanhoja valokuvia 1960-luvun lopun kaupunkiin. Lisäksi se sisältää kuvaa luonnosta kaupungin ympäriltä. Dokumentissa esiintyy myös professori Eero Järventaus, joka kertoo Oulun keskusta-alueen sen aikaisesta arkkitehtuurista, kuten Monumentaalikeskuksesta ja Torinrannan Rantakadusta.
Toteutus

Aalto kertoo saaneensa idean dokumenttielokuvaan katsomalla Pohjois-Pohjanmaan maakuntamuseon vanhoja Oulu-aiheisia valokuvia. Hän halusi tehdä vertailua ottamalla filmikuvaa samoista paikoista, missä vanhatkin valokuvat oli otettu. Aalto toteaa, että elokuvan teko oli suuritöistä, ja sen aikaisella kuvaustekniikalla hankala toteuttaa.
Aiheesta muualla

36 000 päivää Oulussa kertoi kaupungin elämänkaaren. Ylen Elävä arkisto.
Albanian ruhtinaskunta

Albanian ruhtinaskunta (alb. Principata e Shqipërisë) oli lyhytikäinen ruhtinas Vilhelmin hallitsema monarkia Albaniassa. Se oli olemassa vuoden 1913 Lontoon sopimuksesta vuoteen 1925 asti, jolloin Albanian tasavalta perustettiin.
Aiheesta muualla

Kuvia tai muita tiedostoja aiheesta Albanian ruhtinaskunta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Principality of Albania
Käännös suomeksi
Albanian parlamenttivaalit 2021

Albanian parlamenttivaalit 2021 toimitettiin 25. huhtikuuta 2021 ja niissä valittiin 140 uutta edustajaa Albanian parlamenttiin. Enemmistö paikoista meni sosialisteille. Vaaleissa annettiin 1 662 274 ääntä, joista hiukan yli tuhat hylättiin.
Tulokset

Paikat jakautuivat seuraavasti puolueiden kesken:
Albanian sosialistinen puolue: 74 paikkaa
Albanian demokraattinen puolue: 59 paikkaa
Sosialistinen liike integraatiolle: 4 paikkaa
Albanian sosiaalidemokraattinen puolue: 3 paikkaa.
Agneepath (vuoden 2012 elokuva)

| Agneepath |
| --- | --- |

Ohjaaja:  Karan Malhotra
Käsikirjoittaja:  Ila Dutta Bedi Karan Malhotra
Tuottaja:  Karan Johar Hiroo Yash Johar
Säveltäjä:  Ajay-Atul
Kuvaaja:  Ravi K. Chandran
Leikkaaja:  Akiv Ali
Pääosat:  Hrithik Roshan Sanjay Dutt Priyanka Chopra
Valmistustiedot
Valmistusmaa:  Intia
Tuotantoyhtiö:  Dharma Productions
Levittäjä:  Eros International
Ensi-ilta:  26. tammikuuta 2012
Kesto:  173 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Agneepath on vuonna 2012 ilmestynyt Karan Malhotran ohjaama intialainen toimintaelokuva.